
న్యూఢిల్లీ : నీతీ ఆయోగ్ చాలా ఆశాభావంతో ఉంది. 2022నాటికి దేశం నుంచి పేదరికం, మురికి, అవినీతి, పోషకాహార లోపం, ఉగ్రవాదం, కులతత్త్వం, మతతత్త్వం సమూలంగా తుడిచిపెట్టుకుపోతాయని చెప్తోంది. ‘నవ భారతం@2022’ నివేదికలో దీనికి సంబంధించిన వివరాలను వెల్లడించింది. ఈ నివేదికను నీతీ ఆయోగ్ ఉపాధ్యక్షుడు రాజీవ్ కుమార్ గత నెలలో జరిగిన గవర్నర్ల సమావేశంలో సమర్పించారు. ఇప్పటి నుంచి 2047 వరకు 8 శాతం వృద్ధి కొనసాగితే మన దేశం ప్రపంచంలో అగ్ర స్థాయిలో ఉన్న మూడు ఆర్థిక వ్యవస్థల్లో ఒకటి అవుతుందని తెలిపారు.2019నాటికి దేశంలోని 500కుపైగా జనాభాగల, ప్రత్యేక పరిస్థితులు ఉన్న చోట్ల కనీస జనాభా 250 ఉన్న గ్రామాలను జనాభాగల అన్ని గ్రామాలను  ప్రధానమంత్రి గ్రామ సడక్ యోజన క్రింద ప్రభుత్వం అనుసంధానం చేయగలుగుతుందని తెలిపింది. ఈ రహదారులు అన్ని వాతావరణ పరిస్థితులను తట్టుకునే విధంగా ఉంటాయని పేర్కొంది.

newdhilly : neethee aayog chala aasaabhaavamtoo undi. 2022naatiki desham nunchi pedarikam, muriki, avineeti, poshakahara lopam, ugravaadam, kulatattvam, matatattvam samuulamgaa tudichipettukupotaya cheptondi. ‘nava bhaaratam@2022’ nivedikalo deeniki sambandhinchina vivaraalanu velladinchindi. ee nivedikanu neethee aayog upaadhyakshudu rajiv kumar gatha nelalo jarigina governerla samavesamlo samarpinchaaru. ippati nunchi 2047 varaku 8 saatam vruddhi konasagithe mana desham prapanchamlo agra sthaayilo unna moodu aardhika vyavasthallo okati avutundani telipaaru.2019naatiki desamloni 500kupaiga janaabhaagala, pratyeka paristhitulu unna chotla kaneesa janabha 250 unna graamaalanu janaabhaagala anni graamaalanu  pradhaanamantri grama sadak yojana krinda prabhutvam anusandhaanam cheyagalugutundani telipindi. ee rahadaarulu anni vaataavarana paristhitulanu tattukune vidhamgaa untaayani perkondi.